**Balinka Község Polgármestere**

**8055 Balinka, Petőfi S. u. 34.**

[**Tel:22/411-506**](Tel:22/411-506)

**e-mail: polgarmester@balinka.hu**

ELŐTERJESZTÉS

zajvédelemmel kapcsolatos rendelet megalkotására

**Jogszabályi háttér:**

A szabályozással kapcsolatos alapvető fogalmakat a környezeti zaj és rezgés elleni védelem egyes szabályairól szóló 284/2007. (X. 29.) Korm. rendelet

A környezet védelmének általános szabályairól szóló 1995. évi LIII. törvény 48.§ (3) bekezdése, valamint a 46.§ (1) bekezdés c.) pontja

Tisztelt Képviselő-testület!

Többszörös lakossági bejelentést követően elkészült a zajvédelemről szóló rendelettervezet, mely korlátozná a vasárnap délutáni zajterhelést lakókörnyezetben, melyet beterjesztek a képviselő-testület elé, melyet véleményeztetési eljárásra szükséges bocsátani az alábbi jogszabályi rendelkezés szerint:

*1995. évi LIII. törvény 48.§ (3)” A települési önkormányzat környezetvédelmi tárgyú rendeleteinek, határozatainak tervezetét, illetve a környezet állapotát érintő terveinek tervezetét, a környezetvédelmi programot [46. § (1) bekezdés b) pont] a szomszédos és az érintett önkormányzatoknak tájékoztatásul, az illetékes környezetvédelmi igazgatási szervnek véleményezésre megküldi. A környezetvédelmi igazgatási szerv szakmai véleményéről harminc napon belül tájékoztatja a települési önkormányzatot.”*

Tájékoztatom a Tisztelt Képviselő-testületet, hogy fenti rendelkezés értelmében a rendelet tervezet , Bakonycsernye, Nagyveleg és Isztimér, Bodajk települések önkormányzatai, valamint a Közép-dunántúli Környezetvédelmi, Természetvédelmi és Vízügyi Felügyelőség (Székesfehérvár) részére megküldésre került.

**Tájékoztatás előzetes hatásvizsgálat eredményéről**

I. Várható társadalmi hatások:

A rendelet megalkotása a vasárnap délutáni nyugodt környezetben történő pihenést segíti elő.

II.Várható gazdasági, költségvetési hatások:

A tervezetnek gazdasági, költségvetési hatása: nincs.

III.Várható környezeti hatások:

A tervezetben foglaltak végrehajtásának környezetre gyakorolt hatása nincs.

IV.Várható egészségi következmények:

A rendelet-tervezetben foglaltak végrehajtásának egészségi következménye nincs

V.Adminisztratív terheket befolyásoló hatások:

A lakosság kiértesítése és a rendelet betartásának ellenőrzése megnöveli az adminisztratív terheket.

VI.A rendelet megalkotásának szükségessége, a jogalkotás elmaradásának várható következményei:

A rendelet nem magasabb szintű jogszabályban kapott kötelező megalkotási elírás.

VII.A rendelet alkalmazásához szükséges személyi, szervezeti, tárgyi és pénzügyi feltételek:

A rendelet végrehajtásával kapcsolatban szükséges személyi, szervezeti, tárgyi és pénzügyi feltételek rendelkezésre állnak.

**RENDELET TERVEZET**

Balinka Község Önkormányzat Képviselő-testületének

..…/2018. (.......) önkormányzati rendelete a

zajvédelem helyi szabályairól

Balinka Község Önkormányzat Képviselő-testülete a környezet védelmének általános szabályairól szóló 1995. évi LIII. törvény 46.§ (1) bekezdés c.) pontjában kapott felhatalmazás alapján a 48.§ (3) bekezdés d), e), f) pontjában meghatározott feladatkörében eljárva, a Közép-dunántúli Környezetvédelmi, Természetvédelmi és Vízügyi Felügyelőség véleményének kikérésével, a következőket rendeli el:

1. § A lakóterületi övezetben lévő ingatlanon a magánszemélyek háztartási igényeit kielégítő, zajjal, zajkibocsátással járó felújítási, karbantartási jellegű tevékenység – a közútkezelői engedélyhez kötött tevékenységtől, vagy közvetlen veszélyelhárítástól eltekintve, így különösen csőtörés, dugulás-elhárítás -

            a) munkanapon és szombaton 7.00 és 22.00 óra között,

             b) vasárnap és munkaszüneti napon 8.00 és 12.00 óra között végezhető.

2. § A lakóterületi övezetben lévő ingatlanon a magánszemélyek háztartási igényeit  kielégítő kertépítéssel, zöldfelület-fenntartással, tüzelőfa felvágással kapcsolatos, zajkibocsátással járó tevékenység, így különösen motoros fűnyírás, motoros fakivágás, kerti traktor, egyéb gépi berendezés működtetése, üzemeltetése - a rendkívüli kárelhárítás esetét kivéve, így különösen veszélyesnek ítélt fa kivágását -

               a) munkanapon és szombaton, 7.00 és 22.00 óra között

               b) vasárnap és munkaszüneti napon 8.00 és 12.00 óra között végezhető.

3.§ Az 2.§ rendelkezéseit kell alkalmazni abban az esetben is, amikor a tulajdonos a köztisztasággal és a települési szilárd hulladékkal összefüggő tevékenységekről szóló miniszteri rendeletben meghatározott közterület-tisztántartási kötelezettségének tesz eleget.[[1]](#footnote-2)

4.§. (1) A közösségi együttélés alapvető szabályait sértő magatartást követ el, aki az 1.§-ban, a 2.§-ban, és a 4.§-ban foglaltakat megszegi.

(2) Az (1) bekezdésben meghatározott esetekben Balinka Község Önkormányzat Képviselő-testületének, a közösségi együttélés alapvető szabályairól szóló …../2018. (…….) önkormányzati rendeletet kell alkalmazni.

5.§ A rendelet 2018. szeptember 15-én lép hatályba.

Wéninger László Fidrich Tamásné

polgármester jegyző

Kihirdetési záradék:

Ezen rendelet ...................... kihirdetésre került. Fidrich Tamásné

jegyző

1. [↑](#footnote-ref-2)